**Rámcová dohoda**

č.: /2021/UVLF

uzatvorená v zmysle § 269 a nasl. zákona č. 513/1991 Zb.

Obchodný zákonník v znení neskorších predpisov

**Článok I.**

**ZMLUVNÉ STRANY**

1.Objednávateľ:

Obchodné meno: **Univerzita veterinárskeho lekárstva a farmácie v Košiciach**

Sídlo: Komenského 73, 041 81 Košice

Štatutárny orgán: Dr. h. c. prof. MVDr. Jana Mojžišová, PhD., rektorka

IČO: 00397474

IČ DPH: SK2020486699

Zástupca na rokovanie vo veciach

zmluvných: Ing. Róbert Schréter, PhD.

Bankové spojenie: Štátna pokladnica

IBAN: SK42 8180 0000 0070 0007 2225

SWIFT: SPSRSKBA

(ďalej len „objednávateľ“)

2. Dodávateľ:

Obchodné meno:

Sídlo:

Štatutárny zástupca:

IČO:

DIČ:

IČ DPH:

Zástupcovia na rokovanie vo veciach

zmluvných:

technických:

Bankové spojenie:

Č. účtu:

IBAN:

SWIFT:

Obchodná spoločnosť zapísaná v OR

Kontakt - email:

tel. č.:

(ďalej len „dodávateľ“)

Objednávateľ a dodávateľ sú v ďalšom texte spoločne označení aj ako „zmluvné strany“ a jednotlivo aj ako „zmluvná strana“.

**Článok II.**

**PODKLADY PRE UZATVORENIE RÁMCOVEJ DOHODY**

* 1. Táto rámcová dohoda sa uzatvára v zmysle zákona č. 343/2015 Z. z. o verejnom obstarávaní a o  zmene a doplnení niektorých zákonov v znení neskorších predpisov ako výsledok zadávania nadlimitnej zákazky s názvom predmetu **„Dodávka energetických médií na roky 2022-2025, časť - Dodávka elektrickej energie“**

**Článok III.**

**PRÁVNE PREDPISY**

* 1. Vzájomné vzťahy oboch zmluvných strán sa riadia zákonom č. 513/1991 Zb. Obchodný zákonník v znení neskorších predpisov, zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č.  18/1996 Z. z. o cenách v znení neskorších predpisov, zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“) a ďalšími právnymi predpismi, ktoré upravujú oblasť predmetu tejto rámcovej dohody.
  2. Pre účely tejto rámcovej dohody majú príslušné odborné technické pojmy a terminológia význam totožný, ako je uvedené v zákone č. 250/2012 Z. z. o regulácii v sieťových odvetviach v znení neskorších predpisov, v zákone č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „ZoE“), vo vyhláške Úradu pre reguláciu sieťových odvetví (ďalej len „ÚRSO“) č. 24/2013 Z. z., ktorou sa ustanovujú pravidlá fungovania vnútorného trhu s elektrinou a pravidlá fungovania vnútorného trhu s plynom, v príslušných vyhláškach Ministerstva hospodárstva Slovenskej republiky, v príslušných vyhláškach a  rozhodnutiach ÚRSO a v ostatných súvisiacich všeobecne záväzných právnych predpisoch vrátane ich neskorších zmien a doplnení, prípadne všeobecných záväzných právnych predpisov ktorými neskôr budú tieto nahradené (ďalej spolu len „energetické predpisy“), pokiaľ nie je v tejto rámcovej dohode výslovne uvedené inak. Povinnosť zmluvných strán postupovať pri realizácii tejto rámcovej dohody v súlade s kogentnými ustanoveniami energetických predpisov zostáva nedotknutá.

**Článok IV.**

**PREDMET RÁMCOVEJ DOHODY**

* 1. Predmetom tejto rámcovej dohody je stanovenie základných práv a povinností medzi zmluvnými stranami súvisiacimi s dodávkou elektrickej energie vrátane súvisiacich služieb (ďalej len „dodávky tovaru“), ktorej maximálne jednotkové ceny za elektrickú energiu sú stanovené v tejto rámcovej dohode a ceny za konkrétne dodávky tovaru budú definované na základe výsledkov vyhodnotenia ponúk pri elektronickej aukcii, podľa konkrétnych potrieb verejného obstarávateľa. Dodávky tovaru budú realizované v súlade s opisom predmetu zákazky (ďalej len „OPZ“) podľa Prílohy č. 1 tejto rámcovej dohody.
  2. Predmetom tejto rámcovej dohody je v zmysle uvedeného najmä dohoda zmluvných strán o:
     1. podmienkach uzatvárania zmlúv o dodaní tovaru,
     2. maximálnych jednotkových cenách za dodávky tovaru,
     3. podmienkach dodávok tovaru.
  3. Dodávateľ zabezpečí dodávky tovaru súvisiace s pravidelnou, bezpečnou, stabilnou a komplexnou dodávkou elektrickej energie do odberných miest objednávateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto uvedené vo výzve na predloženie ponuky objednávateľa za týchto podmienok:
     1. dodávateľ bezpodmienečne garantuje dodávky tovaru po dobu platnosti tejto dohody a  jednotlivých zmlúv o dodaní tovaru,
     2. dodávateľ sa zaväzuje dodávať na základe zmluvy o dodaní tovaru objednávateľovi elektrinu za cenu dohodnutú v zmluve o dodaní tovaru, aj v prípade, ak odber elektriny nepresiahne a/alebo presiahne pre určité odberné miesto predpokladaný objem odberu elektriny dohodnutý v zmluve o dodaní tovaru.
  4. V súlade s OPZ je dodávateľ povinný poskytnúť objednávateľovi dodávky tovaru definované v OPZ.
  5. Záväzkom objednávateľa bude zaplatiť dodávateľovi kúpnu cenu za tovar stanovenú v zmluve o  dodaní tovaru maximálne do výšky cien uvedených v Prílohe č. 2 tejto rámcovej dohody za riadne a včas dodaný tovar.
  6. Množstvo tovaru, ktoré bude predmetom každej elektronickej aukcie, bude len predpokladané množstvo. Odberateľ si preto vyhradzuje právo neobjednať celé predpokladané množstvo uvedené v elektronickej aukcii.

**Článok V.**

**ZMLUVA O DODANÍ TOVARU**

* 1. Rámcovú dohodu s totožným obsahom uzatvára objednávateľ aj s inými subjektami. Každý subjekt, s ktorým sa takáto rámcová dohoda uzavrie, bol uchádzačom vo verejnom obstarávaní **„Dodávka energetických médií na roky 2022-2025, časť - Dodávka elektrickej energie“**. Takýto uchádzač splnil všetky stanovené podmienky účasti a jeho ponuka splnila požiadavky na predmet zákazky.
  2. Objednávateľ bude počas platnosti tejto rámcovej dohody realizovať elektronické aukcie za účelom aktualizácie ceny tovaru. Výzva na účasť v elektronickej aukcii (ďalej aj „výzva“) bude dodávateľom (účastníkom rámcových dohôd) na rovnaký predmet zákazky zaslaná elektronicky, a to najneskôr 5 dní pred jej uskutočnením. Elektronické aukcie sa budú uskutočňovať podľa potreby objednávateľa spravidla v ročných intervaloch alebo po odobraní tovaru v množstve alebo v cene, podľa toho, aké podmienky budú stanovené v konkrétnej výzve na účasť v elektronickej aukcii. Súčasťou výzvy na účasť bude aj informácia o predpokladanom začiatku odberu a konci odberu tovaru. Zmluvné strany sa dohodli, že zmluvy o dodaní tovaru uzatvárané na základe tejto rámcovej dohody budú zodpovedať dohodnutým podmienkam, právam a povinnostiam zmluvných strán aj s ohľadom na maximálne ceny za dodávky tovaru uvedené v prílohe č. 2 tejto rámcovej dohody.
  3. Výzva objednávateľa bude obsahovať najmä špecifikáciu odberných miest, predpokladaný objem odberu elektriny, dobu, na ktorú sa zmluva o dodaní tovaru uzatvára, informácie o použití elektronickej aukcie, ďalšie informácie nevyhnutné na podanie ponuky a lehotu, v ktorej je  dodávateľ povinný predložiť svoju ponuku.
  4. Ceny za dodávky tovaru ponúknuté dodávateľom v ponuke z elektronickej aukcie musia byť nižšie alebo zhodné ako ceny za dodávky tovaru dohodnuté v tejto rámcovej dohode.
  5. Na základe vyhodnotenia predložených ponúk a výsledku elektronickej aukcie bude určený spomedzi úspešných uchádzačov z verejného obstarávania dodávateľ, s ktorým bude uzatvorená zmluva o dodaní tovaru.
  6. Objednávateľ oznámi dodávateľom výsledok vyhodnotenia ponúk z elektronickej aukcie.
  7. Objednávateľ vyzve dodávateľa, ktorého ponuka bola úspešná pri predkladaní cenových ponúk v elektronickej aukcii alebo podľa tejto rámcovej dohody, na uzatvorenie zmluvy o dodaní tovaru. Dodávateľ sa zaväzuje uzatvoriť zmluvu o dodaní tovaru v zmysle tejto výzvy.
  8. Zmluvu o dodaní tovaru uzatvorí objednávateľ s dodávateľom po vyhodnotení ponúk z elektronickej aukcie podľa ZVO. Dodávateľ je oprávnený odmietnuť uzatvorenie zmluvy o dodaní tovaru iba vtedy, ak by objednávateľom navrhované podmienky neboli v súlade s touto dohodou.
  9. Dodávateľ vyhlasuje, že v prípade, ak bude aktuálnym dodávateľom tovaru v čase, kedy objednávateľ zašle výzvu na účasť v elektronickej aukcii, berie túto skutočnosť bez výhrad na vedomie a akceptuje skutočnosť, že v prípade, ak bude v tejto elektronickej aukcii úspešný iný uchádzač, bude objednávateľ objednávať tovar v požadovanom období od tohto úspešného uchádzača.
  10. Komunikácia medzi objednávateľom a dodávateľom podlieha pravidlám, ktoré objednávateľ ako verejný obstarávateľ určil v súťažných podkladov pre verejné obstarávanie, ktorého výsledkom je uzavretie tejto dohody.

**Článok VI.**

**DODANIE TOVARU**

* 1. Dodávateľ sa zaväzuje poskytovať dodávky tovaru definované v OPZ v súlade s ustanoveniami tejto rámcovej dohody a príslušnej zmluvy o dodaní tovaru, v súlade s príslušnými právnymi predpismi a podľa pokynov a v súlade so záujmami objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe.
  2. Dodávateľ je povinný poskytovať dodávky tovaru definované v OPZ s odbornou starostlivosťou, ktorú je možné dôvodne očakávať, zachovávajúc štandardy best practice v danom odvetví.
  3. Dodávateľ je povinný pri dodávkach tovaru spolupracovať s príslušným prevádzkovateľom distribučnej sústavy (ďalej len "PDS"), tak aby riadne realizoval dodávky tovaru podľa tejto rámcovej dohody a zmluvy o dodaní tovaru.
  4. Dodávateľ sa zaväzuje bez zbytočného odkladu, potom ako sa o tom dozvedel, písomne informovať objednávateľa o akýchkoľvek okolnostiach dôležitých pre riadne dodávky tovaru definovaného v OPZ a o akýchkoľvek okolnostiach, ktoré môžu mať vplyv na zmenu, doplnenie alebo udelenie pokynov objednávateľa voči dodávateľovi.
  5. Dodávateľ sa môže odchýliť od pokynov objednávateľa len vtedy, ak je to nevyhnutné pre záujmy objednávateľa a keď si dodávateľ nemôže včas zabezpečiť súhlas objednávateľa. V tomto prípade je dodávateľ povinný bez zbytočného odkladu informovať objednávateľa o týchto skutočnostiach.
  6. Dodávateľ sa zaväzuje písomne upozorniť objednávateľa na nesprávnosť alebo nesúlad so všeobecne záväznými právnymi predpismi ním navrhovaného postupu, podkladov a/alebo iných pokynov týkajúcich sa dodávok tovaru definovaného v OPZ bezodkladne, najneskôr do 3 (troch) pracovných dní potom, ako sa dozvedel o tomto postupe, pokynoch alebo po doručení takýchto dokumentov. V prípade, ak si dodávateľ nesplní túto svoju povinnosť, zodpovedá za vzniknutú škodu. V prípade, že objednávateľ trvá napriek upozorneniu dodávateľa na tomto postupe, podkladoch alebo pokynoch, dodávateľ je povinný postupovať podľa pokynov objednávateľa, pričom však dodávateľ nezodpovedá za škodu, ktorá týmto konaním vznikne.
  7. Dodávateľ je povinný poskytovať objednávateľovi dokumenty nevyhnutné na dodávky tovaru a kontrolu spotreby v písomnej podobe a prístupom do príslušného elektronického systému, pokiaľ sa v tejto dohode alebo zmluve o dodaní tovaru nedohodnú inak. Dodávateľ je povinný uschovávať všetky dokumenty, ktoré vytvoril alebo nadobudol v súvislosti s dodávkami tovaru v rozsahu určenom všeobecne záväznými právnymi predpismi SR, najmä v zmysle ZoE. Dodávateľ je povinný kedykoľvek umožniť objednávateľovi nahliadnuť do dokumentov súvisiacich s dodávkami tovaru.
  8. Dodávateľ sa zaväzuje poskytovať dodávky tovaru definované v OPZ podľa zmluvy o dodaní tovaru nepretržite a bezodkladne, okrem prípadov definovaných v ZoE.
  9. Dodávateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa objednávateľa a jeho činnosti, ktoré objednávateľ sprístupní dodávateľovi pri dodávkach tovaru definovaného v OPZ (ďalej len **„**dôverné informácie”). Dodávateľ sa zaväzuje, že dôverné informácie použije výhradne na účely dodávok tovaru definovaného v OPZ v zmysle dohody.
  10. Objednávateľ sa zaväzuje poskytnúť dodávateľovi všetku súčinnosť nevyhnutnú na plnenie tejto dohody a/alebo zmluvy o dodaní tovaru.
  11. Dodávateľ vyhlasuje, že:
      1. má platné povolenie na podnikanie v energetike, ktoré dodávateľa oprávňuje podnikať v  oblasti dodávky elektriny na území SR v súlade so ZoE,
      2. je subjektom zúčtovania odchýlky účastníka trhu v zmysle ZoE,
      3. má v distribučnej sieti SR pre elektrinu s prevádzkovateľom sústavy PDS (Východoslovenská distribučná, a. s.) uzatvorenú rámcovú zmluvu o distribúcii elektriny.
  12. Dodávateľ sa zaväzuje zabezpečiť pravdivosť vyhlásení podľa bodu 6.11 tohto článku počas celej doby platnosti tejto dohody a zmluvy o dodaní tovaru a tieto doklady predložiť do 5 (päť) pracovných dní od ich vyžiadania objednávateľom.
  13. Ak sa objednávateľ dopustil neoprávneného odberu elektriny, ktorý je definovaný v §46 ZoE, jeho konanie sa považuje za podstatné porušenie zmluvy o dodaní tovaru a dodávateľ má právo:
      1. prostredníctvom prevádzkovateľa distribučnej siete prerušiť alebo obmedziť distribúciu elektriny do odberného miesta objednávateľa,
      2. odstúpiť od zmluvy o dodaní tovaru.
  14. Objednávateľ je povinný uhradiť poškodenému subjektu škodu spôsobenú neoprávneným odberom elektriny a preukázateľné náklady s tým súvisiace.
  15. Dodávka poslednej inštancie sa začína dňom nasledujúcim po dni, keď dodávateľ stratil spôsobilosť dodávať elektrinu a bola dodávateľovi elektriny poslednej inštancie oznámená táto skutočnosť.
  16. Dodávka poslednej inštancie trvá najviac tri mesiace. Objednávateľ uhradí dodávateľovi poslednej inštancie cenu za dodávku elektriny podľa cenového rozhodnutia vydaného ÚRSO pre dodávateľa poslednej inštancie. Dodávka poslednej inštancie sa môže ukončiť skôr v prípade, ak objednávateľ uzatvorí zmluvu s novým dodávateľom elektriny, ktorým môže byť aj dodávateľ poslednej inštancie.
  17. PDS informuje objednávateľa o dodávke poslednej inštancie najneskôr 15 dní pred uplynutím výpovednej lehoty zmluvy o prístupe do distribučnej sústavy a distribúcii elektriny alebo bezprostredne po tom, ako sa dozvie, že dodávateľ stratil spôsobilosť dodávať elektrinu. Túto zmluvnú povinnosť sa zaväzuje zabezpečiť dodávateľ.

**Článok VII.**

**CENA ZA DODÁVKY TOVARU, FAKTURÁCIA**

* 1. Cena za dodávky tovaru je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov.
  2. Ceny za prenos elektriny, distribúciu elektriny a ostatné regulované položky budú fakturované v  súlade s cenovým rozhodnutím ÚRSO pre PDS pre príslušné obdobie dodávky a podľa bodu 7.5. tohto článku.
  3. Cena za dodávky tovaru musí zahŕňať len ekonomicky oprávnené náklady dodávateľa vynaložené v súvislosti s dodaním tovaru a primeraný zisk dodávateľa.
  4. Cena za dodávky tovaru musí byť stanovená v mene EUR. K fakturovanej cene za dodávky tovaru bude vždy pripočítaná DPH a spotrebná daň stanovená v súlade s právnymi predpismi platnými v  čase dodania tovaru.
  5. Maximálna výška jednotkovej ceny za dodávky tovaru je stanovená v Prílohe č. 2 tejto dohody v  súlade s ponukou dodávateľa vo verejnom obstarávaní. Výška skutočnej ceny za dodávky tovaru bude určená v zmluve o dodaní tovaru na základe výsledku elektronickej aukcie, v ktorej budú zahrnuté všetky náklady dodávateľa.
  6. Objednávateľ sa zaväzuje za riadne a včas poskytnuté dodávky tovaru zaplatiť dodávateľovi cenu podľa zmluvy o dodaní tovaru.
  7. Každá faktúra vystavená dodávateľom bude obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v platnom znení a informácie podľa ZoE.
  8. Objednávateľ požaduje predloženie faktúr v papierovej a/alebo elektronickej podobe, pričom tieto budú obsahovať QR kódy, ktoré umožnia uhradiť a zaúčtovať faktúru cez účtovný systém ako aj zasielanie fakturačných dátových súborov vo formáte RDI v štruktúre definovanej objednávateľom.
  9. Objednávateľ neposkytuje zálohy ani preddavky na úhradu nákladov spojených s plnením zmluvy.
  10. Lehota splatnosti faktúry dodávateľa je 30 (tridsať) kalendárnych dní odo dňa doručenia faktúry objednávateľovi. Ak predložená faktúra nebude vystavená v súlade s touto dohodou a/alebo zmluvou o dodaní tovaru, objednávateľ ju bezodkladne vráti dodávateľovi na prepracovanie. Opravená faktúra je splatná do 30 (tridsať) kalendárnych dní odo dňa jej opätovného doručenia objednávateľovi.
  11. Všetky faktúry budú uhrádzané výhradne bezhotovostne prevodným príkazom.
  12. Bankové spojenie dodávateľa uvedené na faktúre musí byť zhodné s bankovým spojením dohodnutým v tejto dohode a/alebo zmluve o dodaní tovaru. V opačnom prípade je objednávateľ oprávnený uhradiť fakturovanú cenu za dodávky tovaru na bankové spojenie uvedené na faktúre, pričom v takom prípade nezodpovedá objednávateľ za prípadnú škodu, ktorá môže dodávateľovi v dôsledku nesprávne adresovanej úhrady ceny za dodávky tovaru vzniknúť.

**Článok VIII.**

**ZODPOVEDNOSŤ, SANKCIE**

* 1. Dodávateľ zodpovedá objednávateľovi za škodu, ktorú mu preukázateľne spôsobil v súvislosti s dodávkami tovaru.
  2. Dodávateľ nezodpovedá za škodu, ktorá vznikla objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých objednávateľom dodávateľovi.
  3. Pri porušení povinnosti dodávateľa podľa čl. V. ods. 5.7, čl.VI. ods. 6.12 a čl. IX ods. 9.4 vzniká objednávateľovi nárok na  uplatnenie zmluvnej pokuty vo výške 5% predbežnej hodnoty zákazky a náhradu vzniknutej škody v plnej výške.
  4. V prípade omeškania objednávateľa so zaplatením faktúry podľa čl. VII bod. 7.10 tejto dohody je dodávateľ oprávnený od objednávateľa požadovať úroky z omeškania v zákonom stanovenej výške, a to za každý, aj začatý deň omeškania.
  5. V prípade omeškania dodávateľa s poskytnutím dodávky tovaru, je objednávateľ oprávnený od dodávateľa požadovať zmluvnú pokutu vo výške 10%, z celkovej kúpnej ceny dohodnutej v zmluve o dodaní tovaru za poskytnutie dodávky tovaru na odbernom mieste, ktorého sa omeškanie týka a to za každý, aj začatý deň omeškania.

**Článok IX.**

**PRÁVA A POVINNOSTI ZMLUVNÝCH STRÁN**

* 1. Objednávateľ sa zaväzuje:
     1. bez zbytočného odkladu písomne informovať dodávateľa o všetkých skutočnostiach, ktoré majú podstatný význam pre dodávky tovaru definovaného v OPZ,
     2. odovzdať dodávateľovi všetky dokumenty a poskytnúť mu všetky informácie, ktoré sú potrebné na dodávky tovaru definovaného v OPZ, pokiaľ z povahy týchto dokumentov/informácií a/alebo pokynov nevyplýva, že ich má poskytnúť dodávateľ,
     3. bez zbytočného odkladu poskytnúť dodávateľovi všetku súčinnosť potrebnú na plynulé dodávky tovaru.
  2. Dodávateľ má po dobu platnosti zmluvy o dodaní tovaru uzatvorené poistenie zodpovednosti za škodu spôsobenú objednávateľovi a tretím osobám na zdraví a majetku na poistné plnenie najmenej vo výške 100,00% predbežnej hodnoty zákazky, poistnou **zmluvou č.** ............................... Na základe písomnej požiadavky objednávateľa je dodávateľ povinný v lehote 3 (troch) pracovných dní predložiť overenú kópiu poistného certifikátu vystaveného poisťovateľom k poistnej zmluve.
  3. Dodávateľ má podľa ZVO povinnosť byť zapísaný v registri partnerov verejného sektora po celú dobu trvania tejto rámcovej dohody a zmluvy o dodaní tovaru. Porušenie tejto povinnosti sa považuje za podstatné porušenie zmluvných povinností na strane dodávateľa a dodávateľ zodpovedá za vzniknutú škodu objednávateľovi.
  4. Zmluvné strany sa dohodli, že dodávateľ je oprávnený postúpiť práva a záväzky vyplývajúce z tejto dohody a zmluvy o dodaní tovaru na tretiu osobu len s písomným súhlasom objednávateľa.
  5. Dodávateľ sa zaväzuje pre účel zmluvy o dodaní tovaru zabezpečiť pre objednávateľa prístup do zákazníckeho portálu, ktorý poskytne najmä:
     1. elektronickú službu s možnosťou sledovania úhrady faktúr v reálnom čase,
     2. elektronickú službu umožňujúcu vytvoriť sekundárne prístupy s nastavením práv pre viacerých užívateľov,
     3. elektronickú službu poskytujúcu grafické a dátové porovnanie spotreby,
     4. elektronickú službu zabezpečujúcu zadávanie, evidenciu a správu požiadaviek objednávateľa, ktorá poskytuje najmä:
        1. On-line komunikáciu,
        2. možnosť priloženia príloh k požiadavke,
        3. notifikáciu stavu požiadavky,
        4. zobrazenie stavu a kontaktnú osobu pre jej vybavenie.
  6. Dodávateľ sa zaväzuje zabezpečiť jedenkrát ročne účasť na konferencii v oblasti energetiky pre odborných zamestnancov objednávateľa.

**Článok X.**

**SKONČENIE RÁMCOVEJ DOHODY**

* 1. Táto zmluva sa uzatvára na dobu určitú, a to na obdobie 48 (štyridsaťosem) mesiacov od 01.01.2022 do 31.12.2025.
  2. Zmluvný vzťah založený touto dohodou možno skončiť pred dobou stanovenou v bode 10.1. tohto článku nasledovne:
     1. písomnou dohodou zmluvných strán dňom uvedeným v takejto dohode, v dohode o  ukončení rámcovej dohody sa súčasne upravia aj nároky zmluvných strán vzniknuté na  základe alebo v súvislosti s dohodou,
     2. písomným odstúpením od dohody ktoroukoľvek zo zmluvných strán podľa bodu 10.3 tohto článku zo strany objednávateľa a podľa bodu 10.4 tohto článku zo strany dodávateľa,
     3. výpoveďou dohody podľa bodu 10.7 tohto článku.
  3. Objednávateľ je oprávnený odstúpiť od dohody v prípade, ak:
     1. proti dodávateľovi začalo konkurzné konanie alebo reštrukturalizácia,
     2. dodávateľ vstúpil do likvidácie,
     3. dodávateľ koná v rozpore s touto dohodou a/alebo zmluvou o dodaní tovaru a/alebo všeobecne záväznými právnymi predpismi SR a na písomnú výzvu objednávateľa toto konanie a jeho následky v určenej primeranej lehote neodstráni,
     4. dodávateľ nepredloží do 5 (päť) pracovných dní od vyžiadania objednávateľa doklady podľa bodu 6.11 tejto dohody,
     5. dodávateľ porušil ustanovenia čl. XII. bod 12.4. tejto rámcovej dohody.
  4. Dodávateľ je oprávnený odstúpiť od dohody v prípade, ak objednávateľ poruší dohodu podstatným spôsobom. Za podstatné porušenie tejto dohody zo strany objednávateľa sa považuje omeškanie s úhradou faktúry o viac ako 60 (šesťdesiat) kalendárnych dní po splatnosti faktúry.
  5. Odstúpenie od dohody musí mať písomnú formu, musí sa v ňom uviesť dôvod odstúpenia a je účinné doručením druhej zmluvnej strane.
  6. Zmluvná strana, ktorá odstúpi od dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
  7. Túto dohodu môže každá zo zmluvných strán písomne vypovedať bez udania dôvodu s výpovednou lehotou 3 (tri) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
  8. Ak dodávateľ stratil spôsobilosť dodávať elektrinu, táto dohoda a zmluvy o dodaní tovaru zanikajú týmto dňom.

**Článok XI.**

**VYŠŠIA MOC**

* 1. Za vyššiu moc sa považujú okolnosti majúce vplyv na plnenie tejto dohody, ktoré nie sú závislé na zmluvných stranách a ktoré zmluvné strany nemôžu ovplyvniť. Jedná sa napr. o vojnu, mobilizáciu, povstanie, živelné pohromy a pod.
  2. Ak sa niektorej zo zmluvných strán bráni alebo sa bude brániť vo vykonávaní jej povinností podľa tejto rámcovej dohody z dôvodu vyššej moci, potom podá oznámenie druhej zmluvnej strane o takej udalosti alebo okolnostiach, ktoré vytvárajú vyššiu moc a bude špecifikovať povinnosti, ktoré nemôže vykonávať z dôvodu vyššej moci. Oznámenie musí byť podané bezodkladne, najneskôr do 1 (jednej) hodiny po tom, čo získala vedomosť o dôležitých udalostiach alebo okolnostiach vytvárajúcich vyššiu moc. Po tom, čo zmluvná strana podala toto oznámenie bude ospravedlnená z plnenia týchto povinností na tak dlhú dobu, pokiaľ vyššia moc preukázateľne bráni v ich vykonávaní.
  3. Každá zmluvná strana po celý čas vyvinie patričné úsilie na minimalizovanie oneskorenia  
     pri výkone svojich povinností podľa tejto zmluvy, ktoré vzniklo následkom vyššej moci.
  4. Zmluvná strana podá oznámenie druhej zmluvnej strane, keď prestane byt' ovplyvnená vyššou mocou.

**Článok XII.**

**SUBDODÁVATELIA**

1. Zmluvné strany sa dohodli, že dodávateľ je oprávnený plniť predmet dohody výlučne prostredníctvom subdodávateľov uvedených v Prílohe č. 4 – Zoznam subdodávateľov (ďalej len „**zoznam subdodávateľov**“).
2. Dodávateľ je povinný písomne požiadať objednávateľa o zmenu v osobe subdodávateľa uvedenú v zozname subdodávateľov nasledovným postupom:

12.2.1 v žiadosti uvedie identifikáciu osoby, ktorá sa má stať subdodávateľom,

12.2.2 v žiadosti uvedie percentuálny podiel subdodávky vo vzťahu k tejto dohode, ktorá má byť prostredníctvom navrhovanej osoby poskytovaná objednávateľovi,

12.2.3 v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako (30) dní odo dňa doručenia tejto žiadosti objednávateľovi,

12.2.4 k žiadosti pripojí nové navrhované znenie zoznamu subdodávateľov minimálne v 2 (dvoch) vyhotoveniach podpísaných dodávateľom.

1. Osoba, ktorá sa má stať subdodávateľom, sa týmto stáva podľa tejto dohody zápisom do zoznamu subdodávateľov podpísaného zo strany objednávateľa.
2. Subdodávateľ má podľa ZVO povinnosť byť zapísaný v registri partnerov verejného sektora po celú dobu trvania tejto rámcovej dohody a zmluvy o dodaní tovaru. Porušenie tejto povinnosti sa považuje za podstatné porušenie zmluvných povinností na strane dodávateľa a dodávateľ zodpovedá za vzniknutú škodu objednávateľovi.

**Článok XIII.**

**ZÁBEZPEKA**

* 1. Dodávateľ zloží najneskôr 1 pracovný deň pred podpisom zmluvy o dodaní tovaru na účet objednávateľa zábezpeku vo výške 20 000,- Eur, a to za účelom zabezpečenia záväzku dodávateľa na plnenie zmluvy riadne a včas. Túto zábezpeku nie je možné nahradiť bankovým prísľubom, bankovou zárukou ani iným finančným nástrojom.
  2. Zmluvné strany sa dohodli, že objednávateľ je oprávnený zo zloženej zábezpeky uvedenej v odseku 13.1 tohto článku, uspokojovať prednostne nároky na úroky z omeškania, nároky na náhradu škody, dodatočné náklady a straty objednávateľa, ako aj náklady vzniknuté objednávateľovi v dôsledku odstúpenia dodávateľa alebo odstúpenia objednávateľa z dôvodu porušovania zmluvných povinností dodávateľom od tejto zmluvy.
  3. Objednávateľ je oprávnený uspokojovať svoje nároky, uvedené v odseku 13.2 tohto článku, zo zloženej zábezpeky bezodkladne, a to v prípade, ak dodávateľ neuspokojí nároky uplatnené objednávateľom v lehote 7 (sedem) dní od doručenia uplatneného nároku na adresu sídla dodávateľa.
  4. V prípade, ak z dôvodov uspokojenia nárokov objednávateľa, uvedených v odseku 13.2 tohto článku, zo zloženej zábezpeky klesne jej výška pod 15 000,- Eur, dodávateľ je povinný po výzve objednávateľa bezodkladne, najneskôr však do 7 (sedem) dní od doručenia výzvy objednávateľa, doplniť výšku zábezpeky na sumu do výšky 20 000,- Eur, a to na účet objednávateľa, IBAN: SK42 8180 0000 0070 0007 2225, VS: .....*IČO dodávateľa.*
  5. V prípade porušenia povinnosti dodávateľa, uvedenej v odseku 13.4 tohto článku, je dodávateľ povinný bezodkladne, najneskôr však do 7 (sedem) dní od porušenia povinnosti uvedenej v odseku 13.4 tohto článku, zaplatiť objednávateľovi zmluvnú pokutu vo výške 1.000,- EUR za každý deň nesplnenie si tejto povinnosti. Zaplatením zmluvnej pokuty nie je dotknutý nárok objednávateľa na odstúpenie od tejto zmluvy.
  6. Zmluvné strany sa dohodli, že po vzájomnom vysporiadaní pohľadávok súvisiacich s plnením zmluvy o dodaní tovaru, je objednávateľ povinný vrátiť zloženú zábezpeku po odpočítaní uspokojených nárokov objednávateľa na účet dodávateľa, IBAN: SK...................................................../*doplní uchádzač/* v lehote najneskôr do 10 dní po doručení žiadosti dodávateľa o vrátenie zábezpeky na adresu objednávateľovi a to bez úrokov, nakoľko účet objednávateľa je neúročený.

**Článok XIV.**

**OSOBITNÉ USTANOVENIA**

* 1. Zmluvné strany sú povinné si vzájomne písomne informovať zmenu všetkých skutočnosti, ktoré sú rozhodujúce pre plnenie povinností vyplývajúce z tejto zmluvy, najmä zmenu obchodného mena, právnej formy, bankového spojenia, adresy sídla a korešpondenčnej adresy.
  2. Akákoľvek písomnosť alebo iné správy, ktoré sa doručujú v súvislosti s dohodou a zmluvou o  dodaní tovaru (každá z nich ďalej ako „oznámenie“) musia byť:

14.2.1 v písomnej podobe;

14.2.2 doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom dohody.

* 1. Oznámenie poskytované objednávateľovi bude zaslané na adresu uvedenú v čl. I tejto dohody alebo na inú adresu, ktorú objednávateľ preukázateľne písomne oznámi dodávateľovi v súlade s  týmto článkom dohody.
  2. Oznámenie poskytované dodávateľovi bude zaslané na adresu uvedenú v čl. I tejto dohody alebo na inú adresu, ktorú dodávateľ preukázateľne písomne oznámi objednávateľovi v súlade s týmto článkom dohody.
  3. Oznámenie nadobúda účinnosť okamihom jeho prevzatia a považuje sa za prevzaté:

14.5.1 v čase jeho doručenia alebo odmietnutia jeho prevzatia, pokiaľ sa doručuje osobne alebo kuriérom; alebo

14.5.2 v čase jeho doručenia, ale najneskôr piaty pracovný deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

14.5.3 v čase jeho doručenia, ale najneskôr nasledujúci pracovný deň po jeho odoslaní, pokiaľ sa doručuje prostredníctvom elektronickej pošty.

* 1. Ak sa nepodarilo doručiť písomnosť na adresu uvedené v ods. 14.3 alebo 14.4 tohto článku, považuje sa písomnosť za doručenú aj v prípade, ak ju adresát odmietol prevziať.
  2. Zmluvné strany sa dohodli, že dodávateľ nie je oprávnený jednostranne započítať akúkoľvek svoju pohľadávku voči pohľadávkam objednávateľa.
  3. Ak ktorákoľvek z ustanovení dohody alebo zmluvy o dodaní tovaru bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto dohody alebo zmluvy o dodaní tovaru, avšak zákonnosť, platnosť a  vykonateľnosť ostatných ustanovení dohody alebo zmluvy o dodaní tovaru zostane nedotknutá.

**Článok XV.**

**ZÁVEREČNÉ USTANOVENIA**

* 1. Táto rámcová dohoda nadobúda platnosť dňom jej podpisu obidvoma zmluvnými stranami a účinnosť deň po dni zverejnenia v Centrálnom registri zmlúv vedenom na Úrade vlády Slovenskej republiky.
  2. Zmeny alebo doplnky alebo doplnky tejto rámcovej dohody je možné robiť len formou dodatku podpísaného oboma zmluvnými stranami a v súlade so Zákonom o verejnom obstarávaní.
  3. Ostatné vzťahy osobitne neupravené touto zmluvou sa spravujú podľa príslušných ustanovení Obchodného zákonníka a všeobecne záväzných právnych predpisov.
  4. Zmluvné strany berú na vedomie, že zverejnenie zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov a nie je porušením alebo ohrozením obchodného tajomstva.
  5. Táto zmluva je vyhotovená v 5 (piatich) rovnopisoch, z ktorých 3 (tri) vyhotovenia sú pre objednávateľa a 2 (dve) vyhotovenia pre dodávateľa.
  6. Zmluvné strany zhodne vyhlasujú, že táto zmluva bola uzavretá na základe ich slobodnej a vážnej vôle, nie v tiesni a nie za nápadne nevýhodných podmienok.
  7. Zmluvné strany prehlasujú, že si zmluvu prečítali, jej obsahu porozumeli, s obsahom súhlasia a na  znak súhlasu ju vlastnoručne podpísali.

Prílohy:

Príloha č. 1 – opis predmetu zákazky

Príloha č. 2 – kúpna cena

Príloha č. 3 – návrh zmluvy o dodaní tovaru

Príloha č. 4 – zoznam subdodávateľov

V ............................................. V Košiciach, dňa ............................

Za dodávateľa: Za objednávateľa:

...................................................... ......................................................................

Dr. h. c. prof. MVDr. Jana Mojžišová, PhD. rektorka

**PRÍLOHA Č. 1 – OPIS PREDMETU ZÁKAZKY**

1. Opis predmetu zákazky/Zadanie je komplexnou požiadavkou verejného obstarávateľa na obsah, rozsah a výsledok plnenia uchádzača, ktoré sú predmetom jeho ponuky vo  verejnom obstarávaní.

# Predmetom obstarávania pre potreby verejného obstarávateľa je: nákup elektrickej energie vrátane všetkých poplatkov.

# Združená dodávka elektriny v dohodnutom množstve a v čase do odberných miest dodávateľa vrátane prevzatia zodpovednosti za odchýlku. Termíny dodania tovaru: od 1.1.2022 do 31.12.2022, od 1.1.2023 do 31.12.2023, od 1.1.2024 do 31.12.2024, od 1.1.2025 do 31.12.2025. Verejný obstarávateľ si vyhradzuje právo posunúť termín začiatku a/alebo konca plnenia dodávok.

# Predpokladané množstvo alebo rozsah predmetu zákazky:

# Predpokladaný ročný objem dodávky na 4 roky: 10 604 MWh.

# Predpoklad spotreby podľa odberných miest:

**Spotreba EE v kWh**

|  |  |  |  |  |  |
| --- | --- | --- | --- | --- | --- |
| **Por.č.** | **Adresa miesta spotreby** | **EIC kód** | **Spotreba 2022-2025**  **predpoklad** | **Istič/ A** |  |
| Spolu v kWh | **MRK/kW** |
| 1. | Tr. KVP 9, 040 23 Košice | 24ZVS0000055577C | 290 400,00 | 100 |  |
| 2. | Podhradová 11, 040 01 Košice | 24ZVS0000001611E | 1 720 000,00 |  | 197 |
| 3. | Pri hati 10, 040 01 Košice | 24ZVS0000000883N | 668 000,00 |  | 40 |
| 4. | Komenského 73, 041 81 Košice | 24ZVS0000000512L | 5 768 000,00 |  | 700 |
| 5. | Rozhanovce 0,044 42 Rozhanovce | 24ZVS00000002100 | 264 000,00 |  | 65 |
| 6. | Uhrinč 3000,04431 Sokoľ | 24ZVS0000048825A | 36 000,00 | 100 |  |
| 7. | Bažantnica 9001,044 42 Rozhanovce | 24ZVS0000049043Z | 4 800,00 | 250 |  |
| 8. | Mudrovce 9007,044 47 Mudrovce | 24ZVS0000056454N | 968,00 | 25 |  |
| 9. | Farmácia, Komenského 73, 040 01 Košice | 24ZVS0000678558L | 1 852 000,00 |  | 128 |
|  | **Spolu** |  | **10 604 168,00** |  |  |

# Verejný obstarávateľ požaduje:

6.1 Súčasťou zadania predmetu zákazky je prevzatie zodpovednosti za odchýlku, prepravu, distribúcie a spotrebnej dane.

6.2 Úspešný uchádzač bude mať zmluvnú povinnosť vždy do 15 pracovných dní po zmene týchto zákonných poplatkov ich výšku nahlásiť verejnému obstarávateľovi a fakturovať za dodaný tovar vždy s platnými zákonnými poplatkami.

6.3 Predpoklad uzatvorenia rámcovej dohody o dodávke elektrickej energie a prevzatí zodpovednosti za odchýlku vrátane distribúcie je na obdobie 48 mesiacov od 01.01.2022 do 31.12.2025.

6.4 Verejný obstarávateľ od víťazného uchádzača požaduje zabezpečiť bezplatné odborné poradenstvo a asistenciu, resp. poskytnutie dátových prehľadov súvisiacich s odberom energetických médií.

6.5 Verejný obstarávateľ od víťazného uchádzača a/alebo uchádzačov požaduje pripraviť samostatne zmluvu o dodaní elektrickej energie, zabezpečení distribúcie a prevzatí zodpovednosti za odchýlku.

6.6 Fakturácia nákladov bude dodávateľom zabezpečená samostatne na každé odberné miesto.

6.7 V prípade že mimo distribučných poplatkov a povinného zdanenia bude dodávateľ fakturovať aj iné obchodné poplatky, budú zahrnuté v jednotkovej cene.

6.8 Jednotkovú cenu elektrickej energie bez distribúcie, bez spotrebnej dane, bez DPH a bez ďalších poplatkov stanovených Úradom pre reguláciu sieťových odvetví (ďalej len "ÚRSO"), vyjadrenú v  EUR/MWh.

6.9 Nepretržitú dodávku elektrickej energie v čase od 00:00:00 hodiny do 24:00:00 hodiny.

6.10 Prekročenia/nedočerpania plánovaného množstva bez navýšenia ceny.

6.11 Ročné vyhodnocovanie odobratého množstva.

6.12 Zabezpečenie súčinnosti s doterajším dodávateľom pri odpojení a zapojení odberných miest.

6.13 Individuálnu klientsku starostlivosť/obsluhu pre všetky odberné miesta verejného obstarávateľa.

6.14 Zabezpečenie služby elektronického portálu zriadeného pre jednotlivé odberné miesta verejného obstarávateľa, prostredníctvom ktorej môže používateľ využívať informácie o svojich odberných miestach, histórii spotreby a využívať ďalšie elektronické služby. Prístupové práva na prístup do elektronického portálu a kontaktná osoba budú určené na základe individuálnej komunikácie.

6.15 Vypracovať ponuku aj s EIC kódmi.

7. Rozsah predmetu zákazky

Podľa požiadaviek verejného obstarávateľa pri zadávaní zákaziek na dodanie tovaru podľa výzvy do aukcie vypracovanej na  základe rámcovej dohody.

**PRÍLOHA Č. 2 – KÚPNA CENA**

1. **Identifikačné údaje uchádzača**

Obchodné meno:

|  |  |  |  |
| --- | --- | --- | --- |
| Sídlo: |  |  |  |
| IČO: |  |  |  |
| DIČ: |  |  |  |
| IČ DPH: |  |  |  |
| Č. účtu: |  |  |  |
| Telefón: |  |  |  |

1. **Návrh na plnenie kritérií**

|  |  |  |  |
| --- | --- | --- | --- |
|  | **Položka** | **Merná jednotka** | **Maximálna jednotková cena v EUR bez DPH** |
| 1.1 | **Elektrická energia.** Cena za dodávku elektrickej energie bez spotrebnej dane, distribučnej zložky a bez ďalších poplatkov stanovených ÚRSO | MWh |  |

**PRÍLOHA Č. 3 - VZOR ZMLUVY O DODANÍ TOVARU**

č.: /2021/UVLF

uzatvorená v zmysle §269 a nasl. zákona č. 513/1991 Zb.

Obchodný zákonník v znení neskorších predpisov

**Článok I.**

**ZMLUVNÉ STRANY**

**1. Objednávateľ:**

Obchodné meno: **Univerzita veterinárskeho lekárstva a farmácie v Košiciach**

Sídlo: Komenského 73, 041 81 Košice

Štatutárny orgán: Dr. h. c. prof. MVDr. Jana Mojžišová, PhD., rektorka

IČO: 00397474

IČ DPH: SK2020486699

Zástupca na rokovanie vo veciach

zmluvných: Ing. Róbert Schréter, PhD.

Bankové spojenie: Štátna pokladnica

IBAN: SK42 8180 0000 0070 0007 2225

SWIFT: SPSRSKBA

(ďalej len „objednávateľ“)

**2. Dodávateľ***:*

Obchodné meno:

Sídlo:

Štatutárny zástupca:

IČO:

DIČ:

IČ DPH:

Zástupcovia na rokovanie vo veciach

zmluvných:

technických:

Bankové spojenie:

Č. účtu:

IBAN:

SWIFT:

Obchodná spoločnosť zapísaná v OR

Kontakt - email:

tel. č.:

(ďalej len „dodávateľ“)

Objednávateľ a dodávateľ sú v ďalšom texte spoločne označení aj ako „zmluvné strany“ a jednotlivo aj ako „zmluvná strana“.

**Článok II.**

**PREAMBULA**

# 2.1 Táto zmluva sa uzatvára na základe Rámcovej dohody o č............. uzavretej medzi **Univerzitou veterinárskeho lekárstva a farmácie v Košiciach** a dodávateľom zo dňa DD.MM.RR (Príloha č.  1)

# Na základe úspešného vyhodnotenia ponuky dodávateľa z elektronickej aukcie v súlade s  uzavretou dohodou sa objednávateľ rozhodol s úspešným dodávateľom uzatvoriť túto zmluvu o  dodaní tovaru.

# Nadobudnutím účinnosti tejto zmluvy sa na objednávateľa primerane vzťahujú práva a povinnosti podľa rámcovej dohody, pokiaľ nie je v tejto zmluve uvedené inak.

# 2.4 Objednávateľ preberá práva a záväzky z dohody, s výnimkou ustanovení, ktoré si osobitne dohodne s dodávateľom v tejto zmluve.

**Článok III.**

**PREDMET ZMLUVY**

## Predmetom tejto zmluvy je úprava práv a povinností zmluvných strán súvisiacich s dodávkou elektrickej energie s prevzatím zodpovednosti za odchýlku vrátane jej prepravy distribučnou sústavou a distribučných služieb pre objekty (odberné miesta uvedené v Prílohe č. 2 tejto zmluvy) objednávateľa (ďalej len **„dodávky tovaru“**).

## Dodávateľ sa zaväzuje za podmienok stanovených v tejto zmluve a rámcovej dohode poskytovať pre objednávateľa dodávky tovaru a objednávateľ sa zaväzuje za riadne a včas poskytnuté dodávky tovaru uhradiť kúpnu cenu dohodnutú podľa článku V. tejto zmluvy.

## Ak nie je uvedené inak, majú pojmy používané v tejto zmluve význam, tak ako sú tieto definované v dohode.

**Článok IV.**

**PRÁVA A POVINNOSTI ZMLUVNÝCH STRÁN**

### Všetky dodávky tovaru je dodávateľ povinný realizovať riadne a včas a v súlade s ustanoveniami tejto zmluvy a dohody. Dodávateľ je povinný v súčinnosti s PDS zabezpečiť aj:

* + 1. výmenu určeného meradla z dôvodu uplynutia času platnosti overenia,
    2. výmenu určeného meradla pri požiadavke na preskúšanie určeného meradla,
    3. výmenu určeného meradla z dôvodu poruchy na určenom meradle,
    4. výmenu určeného meradla z dôvodu zmeny zmluvných podmienok.

### Dodávateľ je povinný riadne plniť predmet tejto zmluvy, dodržiavať túto zmluvu a štandardy kvality prenosu elektriny, distribúcie elektriny a dodávky elektriny stanovené osobitnými predpismi a tieto náležite vyhodnocovať.

### Ak nie je v tejto zmluve uvedené inak, sú pre zmluvné strany záväzné práva a povinnosti podľa rámcovej dohody.

**Článok V.**

**CENA**

#### Za riadne a včas poskytnuté dodávky tovaru v súlade s touto zmluvou zaplatí objednávateľa dodávateľovi kúpnu cenu definovanú v Prílohe č. 3 tejto zmluvy.

#### Ceny uvedené v Prílohe č. 3 tejto zmluvy sú cenami bez DPH a bez spotrebnej dane, ktoré budú účtované v zmysle platných právnych predpisov a sú konečné.

#### Súčasťou faktúry za dodávky tovaru bude aj fakturácia za distribučné služby v cenách príslušného PDS, schválených pre obdobie dodávky tovaru Úradu pre reguláciu sieťových odvetví (ďalej len „ÚRSO“). Ak počas platnosti zmluvy dôjde ku zmene cenového rozhodnutia ÚRSO, je objednávateľ povinný uhradiť ceny za distribučné služby vo výške stanovenej aktuálne účinným cenovým rozhodnutím ÚRSO.

#### Zmluvné strany sa dohodli, že v súlade s dohodou je podkladom pre kúpnu cenu podľa tejto zmluvy predpokladaný objem odberu elektriny v jednotlivých odberných miestach, ktorý objednávateľ oznámil vo  výzve na predloženie ponuky. Predpokladaný objem odberu elektriny v jednotlivých odberných miestach je uvedený v Prílohe č. 2 tejto zmluvy. Podkladom pre fakturáciu bude skutočne odobratý objem elektriny v jednotlivých odberných miestach.

#### Spôsob a podmienky fakturácie dodávok tovaru ako aj ďalšie podmienky dodávok tovaru sú uvedené v rámcovej dohode.

**Článok VI.**

**TRVANIE A UKONČENIE ZMLUVY**

##### Táto zmluva sa uzatvára na dobu určitú, od ........... do .............

##### Súbežne s touto zmluvou je uzatvorená Rámcová dohoda ako výsledok zadávania nadlimitnej zákazky s názvom predmetu **„Dodávka elektrickej energie na roky 2022-2025“** vyhlásenej vo VVO ........../2021 pod číslom ............. dňa DD.MM.RRRR a vo vestníku EU 2021/.......... zo dňa DD.MM.RRRR.

##### Ak nie je uvedené inak, na ukončenie tejto zmluvy sa primerane použijú ustanovenia čl. X rámcovej dohody.

##### Ak bude rámcová dohoda ukončená skôr ako táto zmluva, platnosť zmluvy o dodaní tovaru končí dňom ukončenia platnosti rámcovej dohody.

**Článok VII.**

**REKLAMÁCIE**

###### Ak sa stane chyba pri fakturácii, majú zmluvné strany nárok na vzájomné vyrovnanie rozdielu. Ak objednávateľ zistí chybu vo faktúre, bez zbytočného odkladu zašle dodávateľovi reklamáciu s  uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie dodávateľ vystaví opravenú faktúru. Ak chybu zistí dodávateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.

###### Počas reklamačného konania neplynie lehota splatnosti faktúry.

###### Objednávateľ má právo reklamovať aj iné vady, ku ktorým došlo pri plnení zmluvy.

###### V prípade reklamačného konania platí domnienka správnosti na strane objednávateľa, kým sa nepreukáže opak.

###### Dodávateľ reklamáciu prešetrí a výsledok prešetrenia písomne oznámi objednávateľovi v lehote 15 dní od doručenia reklamácie, pokiaľ z príslušných právnych predpisov nevyplýva iná lehota.

###### Kontaktné údaje dodávateľa, kde si objednávateľ si môže uplatniť reklamáciu:

Kontaktná osoba: ....................................

Telefón: ....................................

E-mail: ...................................

**Článok VIII.**

**ZÁVEREČNÉ USTANOVENIA**

1. Táto rámcová dohoda nadobúda platnosť dňom jej podpisu obidvoma zmluvnými stranami a účinnosť deň po dni zverejnenia v Centrálnom registri zmlúv vedenom na Úrade vlády Slovenskej republiky.
2. Zmeny alebo doplnky tejto rámcovej dohody je možné robiť len formou dodatku podpísaného oboma zmluvnými stranami a v súlade so Zákonom o verejnom obstarávaní.
3. Ostatné vzťahy osobitne neupravené touto zmluvou sa spravujú podľa príslušných ustanovení Obchodného zákonníka a všeobecne záväzných právnych predpisov.
4. Zmluvné strany berú na vedomie, že zverejnenie zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov a nie je porušením alebo ohrozením obchodného tajomstva.
5. Táto zmluva je vyhotovená v 5 (piatich) rovnopisoch, z ktorých 3 (tri) vyhotovenia sú pre  objednávateľa a 2 (dve) vyhotovenia pre poskytovateľa.
6. Zmluvné strany zhodne vyhlasujú, že táto zmluva bola uzavretá na základe ich slobodnej a vážnej vôle, nie v tiesni a nie za nápadne nevýhodných podmienok.
7. Zmluvné stany prehlasujú, že si zmluvu prečítali, jej obsahu porozumeli, s obsahom súhlasia a na  znak súhlasu ju vlastnoručne podpísali.

Prílohy:

Príloha č. 1 - Rámcová dohoda

Príloha č. 2 - Zoznam odberných miest objednávateľa

Príloha č. 3 - Kúpna cena

V ............................................. V Košiciach, dňa ............................

Za dodávateľa: Za objednávateľa:

...................................................... ......................................................................

Dr. h. c. prof. MVDr. Jana Mojžišová, PhD. rektorka